DEĊIŻJONI TAL-KUMMISSJONI
tas-6 ta' Jannar 2006
li temenda l-Anness I għad-Deċiżjoni tal-Kunsill 79/542/KEE dwar il-miżuri tranżitorji għall-ġarr ta' annimali ħajjin mill-Bulgarija u r-Rumanija via r-Repubblika Ex-Jugoslava tal-Maċedonja, is-Serbja u l-Montenegro
(innotifikata taħt dokument numru C(2006) 5885)
(Test b'relevanza għaż-ŻEE)
(2006/9/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 2004/68/KE tas-26 ta' April 2004 li tistabbilixxi r-regoli tas-saħħa ta' l-annimali għall-importazzjoni lejn u t-transitu matul il-Komunità għal ċerti annimali ungulati ħajjin, li temenda d-Direttivi 90/426/KEE u 92/65/KE u li tirrevoka d-Direttiva 72/462/KEE (1) u b'mod partikolari l-Artikolu 3 (1) u 17 tagħha,
Billi:
(1)
Il-Parti 1 ta' l-Anness I għad-Deċiżjoni tal-Kunsill 79/542/KEE tal-21 ta' Diċembru 1979 li tistabbilixxi lista ta' pajjiżi terzi jew partijiet minn pajjiżi terzi, u li tistabbilixxi kundizzjonijiet ta' ċertifikazzjoni tas-saħħa pubblika u veterinarja għall-importazzjoni fil-Komunità ta' ċerti annimali ħajjin u l-laħam frisk tagħhom (2), tistabbilixxi lista ta' pajjiżi terzi u partijiet ta' pajjiżi terzi li minnhom l-Istati Membri huma awtorizzati li jimportaw ċerti annimali ħajjin u l-laħam frisk tagħhom.
(2)
Ir-Repubblika Ex-Jugoslava tal-Macedonja, is-Serbja u l-Montenegro huma elenkati fl-Anness II parti 1 tad-Deċiżjoni 79/542/KEE għall-importazzjoni tal-laħam ġewwa l-Komunità iżda mhux elenkati fl-Anness I parti 1 u għalhekk l-importazzjoni u t-tranżitu ta' l-annimali ħajjin fl-UE koperti b'din id-Deċiżjoni attwalment mhumiex awtorarizzati.
(3)
Madankollu, is-sitwazzjoni tal-mard f'dawn il-pajjiżi hija aċċettabbli u, barra minn hekk, fl-interess tal-benessri ta' l-annimali jkun aħjar jekk jitħalla t-tranżitu ta' annimali għall-qatla minn dawn il-pajjiżi suġġett għal ċerti kundizzjonijiet. Għalhekk, għal perjodu tranżitorju sal-31 ta' Diċembru 2006 u fl-istennija ta' missjoni tal-Kummissjoni għal dawn il-pajjiżi, it-tranżitu minn dawn il-pajjiżi ta' konsenji ta' l-annimali ħajjin imsemmija fid-Deċiżjoni 79/542/KEE għal qtil dirett jista' jiġi permess meta jiġu mill-Pajjiżi fil-proċess ta' l-Adeżjoni, il-Bulgarija u r-Rumanija, u ddestinati għal xi Stat Membru. Dan il-perjodu tranżitorju għandu japplika biss għall-Bulgarija u r-Rumanija fid-dawl ta' l-Adeżjoni prevista tagħhom.
(4)
Sabiex jiġi żgurat li l-istat tas-saħħa tal-konsenji individwali, għandhom jiġu stabbiliti kondizzjonijiet addizzjonali bħas-siġillar tat-trakkijiet u t-timbrar taċ-ċertifikat.
(5)
Il-Parti 1 ta' l-Anness I għad-Deċiżjoni 79/542/KEE għandha tiġi emendata skond dan.
(6)
Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
Il-Parti 1 ta' l-Anness I tad-Deċiżjoni 79/542/KEE tinbidel bit-test fl-Anness għal din id-Deċiżjoni.
Artikolu 2
Din id-Deċiżjoni għandha tapplika mit-12 ta' Jannar 2006.
Artikolu 3
Din id-Deċiżjoni hija indirizzata lill-Istati Membri.
Magħmul fi Brussell, is-6 ta' Jannar 2006.